מגה מן

היסטוריה

לפני מגה מן, קאפקום הייתה מייצרת משחקים במיוחד למכונות ארקייד ומשחקי הקונסולה שלהם היו בעיקר הסבה של אותם משחקים,
בתחילת שנות ה-80, קאפקום רצתה לייצר את מגה מן במיוחד עבור הקונסולות הביתיות, הם החליטו להקים צוות של אומנים צעירים, 
כולל את קייג'י אינפונה, שהמשחק היחיד שעבד עלו עד עכשיו היה סטריט פייטר, קייג'י אינפונה סיפר שצוות הפיתוח 
עבד קשה מאוד כדי להשלים את המוצר הסופי הממונה על הפרויקט והמעצב הראשי ביקש שלמות בכל היבט אפשרי של המשחק.
המשחק הראשון בסדרה יצא ב-1987 וזכה למכירות נמכות מאוד. בעקבות זה קאפקום החליטה לא להשקיע במשחק המשך ולעבור לפרויקט הבא. 
למרות זאת, היא נתנה לצוות קטן יותר לפתח את משחק ההמשך שיצא ב-1988, אשר זכה להצלחה גדולה ונחשב למשחק המגה מן המוצלח ביותר שיצא. למגה מן מספר רב של משחקים (עד מגה מן 10) ומספר רב של סדרות משחקים, כגון מגה מן X (רוקמן X), סדרה בעלת עלילה אפלה יותר ומתרחשת 100 שנים אחרי המשחקים המקוריים. בנוסף, מלבד סדרות שמתרחשות בעתיד, נוצרו סדרות RPG שמתרחשות ביקום מקביל עם טכנולוגיה מפותחת, כגון מגה מן רשת קרב (Megaman Battle Network), או ביפנית רוקמן 
(Rockman EXEׁ). מגה מן מופיע לאחרונה במשחק Super Smash Bros ל - Wii U ולנינטנדו 3DS.

מגה מן (רוקמן) המקורי

משחקי המגה מן המקוריים עוסקים במגה מן, בתחילת העלילה רוק (מגה ביפן), רובוט עוזר מעבדה שנבנה על ידי ד"ר לייט. לאחר שד"ר ויילי בנה רובוטים (רובוט-מאסטרים) כדי להשמיד את העולם (במשחקים הראשון והתשיעי, ד"ר ויילי גנב רובוטים של ד"ר לייט ותכנת אותם לציית לו), ד"ר לייט הופך את רוק למגה מן (רוקמן), רובוט מלחמה משוכלל שיוכל לעצור את ד"ר ויילי והרובוטים שלו. כאשר מגה מן מביס רובוט, הוא מקבל את הכוח שלו, היכול לשמש חולשה לרובוט אחר. לאחר שמגה מן מביס את שמונת הרובוטים (שישה במשחק הראשון), הוא יוכל להגיע לארמון של ד"ר ויילי, ולהביס רובוטים חזקים יותר כדי להתקדם, עד שמגיע השלב לפני האחרון, בו נלחמים שוב בשמונת הרובוטים, ואם מביסים את כולם שוב, נלחמים בד"ר ויילי ובמכונה שלו (מאז מגה מן 2, ישנו שלב נוסף אחרי שמביסים את ד"ר ויילי, בו נלחמים בו סופית, מאז מגה מן 4 הבוס הוא תמיד קפסולת ויילי). לאחר שמביסים את ד"ר ויילי, הוא ייכנע והמשחק יסתיים. בשלבים, מגה מן יכול לקפוץ, לירות (במגה מן 4 עד מגה מן ובאס, ניתן להטעין את הרובה ולירות ירייה חזקה אפילו יותר), ולהחליק (מאז מגה מן 3 ועד מגה מן ובאס). בין חבריו של מגה מן, ניתן למצוא את ראש הכלב הרובוט, בעל היכולת להשתנות למקפצה, רחפת ואפילו צוללת (רק במגה מן 3 ו-4). במשחקים מגה מן 7 ומגה מן ובאס, ראש מקבל יכולת כלבית יותר, שמאפשרת לו לחפור באדמה ולמצוא עזרים למגה-מן. ישנה גם ביט הציפור הרובוטית, שמחסלת אויבים בנגיעה ובמשחקים הנוכחיים יכולה להציל את מגה מן מבירות, ואת אדי, שזורק מתוכו בונוסים למגה מן. יש גם את רול (רובוטית משרתת) ואוטו (רובוט תלמיד של ד"ר לייט), העוזרים לד"ר לייט ומנהלים חנות בה מגה מן יכול לקנות בונוסים ועזרים חשובים באמצעות ברגים (במשחק מגה מן 9, ניתן להחליף לרול את התלבושת מקלאסית לתלבושת שהייתה לה במגה מן 8). פרוטו מן (בלוז ביפן), אב הטיפוס של הרובוט-מאסטרים עוזר לעיתים למגה מן במקרים קשים ולעיתים מאתגר אותו להילחם מולו כדי לראות אם הוא חזק מספיק לנצח את ד"ר ויילי. מאז מגה מן 7, יש את באס (פורטה ביפן), רובוט חזק מאוד שנבנה על ידי ד"ר ויילי כדי לחסל את מגה מן, ואת עוזרו טרבל (גוספל ביפן), הזאב הרובוט, שיכול להשתנות לכלים מסוימים כמו ראש. במגה מן 7 ו-8, ניתן להילחם בהם, אך במשחקים מגה מן ובאס ומגה מן 10, ניתן לשחק בהם. רוב משחקי סדרה זו היו על ה - NES, אך מגה מן 7 היה לקונסולת ה - SNES, מגה מן 8 היה לקונסולות ה - Playstation והסגה סטורן ושני המשחקים האחרונים היו ל - Wii, Playstation 3 וה - Xbox 360, אך שניהם השתמשו בסגנון הקלאסי של משחקי ה - NES (מבחינת גרפיקה ומוזיקה). שני משחקים רשמיים שוחררו האחד מגה מן ובאס (רוקמן ופורטה), ששוחרר ל - SNES (רק ביפן) ולגיימבוי אדוונס (בכל העולם), השני הוא משחק ההמשך שלו ששוחרר רק ביפן לקונסולה הניידת Wonderswan של בנדאי (Bandai), המשחק Rockman and Forte: Mirai kara no Chousensha (רוקמן ופורטה: מאתגר מהעתיד). חמישה משחקים שוחררו לגיימבוי הראשון, וארבעת הראשונים שחזרו רובוטים ממשחקי מגה מן קודמים, בעוד שהחמישי והאחרון כולל שמונת בוסים ייחודיים ומאפשר תמיכה ל - Super Gameboy. משחקים אלה השתמשו בגרפיקת ה - NES, אך בשחור לבן (שחור וירוק בגיימבוי המקורי). סדרה זו היא הבסיס של כל סדרות המגה-מן. שני משחקי ארקייד שוחררו, וכללו בהם רובוטים מהמשחקים הקודמים. ב-17 בדצמבר 2012 שוחרר Street Fighter x Mega Man, קרוסאובר בין מגה מן ל-Street Fighter למחשב האישי. וב-2 באוקטובר 2018 שוחרר מגה מן 11 משחק מגה מן הקלאסי האחרון עד כה למחשב האישי,פלייסטיישן 4, Xbox One ולנינטנדו סוויץ'.

מגה מן (רוקמן) X

סדרה זו היא סדרת המשך הראשונה של מגה מן ומשחקה הראשון שוחרר בשנת 1993, באותה שנה שמגה מן 6 שוחרר. סדרה זו בעלת עלילה אפלה יותר ומתרחשת 100 שנים אחרי המשחקים המקוריים. 70 שנה לאחר משחק המגה מן האחרון (מבחינת עלילה), ד"ר לייט יוצר את מגה מן X (בקיצור X), רובוט בעל היכולת לחשוב ולהרגיש, בעל יכולת העתקת כוחות כמו למגה מן הרגיל, אך מחשש שהוא יהיה איום על העולם בגלל חוסר הבשלות של המעגלים חסרי הניסיון שלו, ד"ר לייט שם אותו בקפסולה שתבדוק את האמינות של מעגליו כדי להוכיח בגרותו. למרבה הצער, בדיקות המערכת ייקחו כ 30 שנים כדי להסתיים. ד"ר לייט ידע שהוא עומד למות לפני כן, ולא היה לו יורש להמשיך בעבודתו אחריו. עם זאת בחשבון, הוא רשם אזהרה ממוענת לכל תורמים בעתיד שלא לפתוח את הכמוסה עד הושלמו הבדיקות אלה. 30 שנה אחרי כן, המבחנים הושלמו, מדען בשם ד"ר קיין מצא את הקפסולה בה נמצא X והתחיל לפתח רובוטים כמוהו בשם "רפלואידים" (רפלירוידים ביפן), המסוגלים לחשוב ולהרגיש, אך רובוטים אלו לא עברו את המבחנים והתחילו להשתגע בשלב מסוים. הם פנו נגד בני האדם ונוצר איגוד בשם ציידי המאבריקים, בו X נמצא עם חברו זירו, בפקודתו של סיגמה. רובוטים פחות אינטליגנטים, בשם מכנילואידים, החלו להרוס את העיר בה X וזירו נמצאים, וגילו שסיגמה, מפקדם, אחראי לזה. סיגמה היה כל כך חזק שהם לא יכלו להביס אותו, והוא ברח וגרם לעוד רפלואידים להשתגע, כגון וייל (וואווה ביפן), ועוד 8 רפלואידים. על מגה מן X וזירו להביס את שמונת הרפלואידים ולהגיע לסיגמה ולהביס גם אותו. המשחקים זהים בבסיסם למשחקי המגה מן המקוריים, אך בניגוד למגה מן המקורי, למגה מן X אין שום חברים שיעזרו לו מלבד זירו ואקסל, שהופיע בשני המשחקים האחרונים, מגה מן X7 ו - X8. במשחקים אלו ישנו משהו חדש: בשלבים ניתן למצוא קפסולות של ד"ר לייט, שמשדרגות את השחקן ונותנות לו שריון חדש. שלושת משחקי מגה מן X שוחררו ל - SNES ולמחשב האישי, אך המשחק השלישי שוחרר גם לפלייסטיישן והסגה סטורן. מגה מן X4 שוחרר רק לפלייסטיישן, לסגה סטורן ולמחשב האישי, מגה מן X5 ו-X6 שוחררו לפלייסטיישן ולמחשב האישי, ושני המשחקים האחרים לפלייסטיישן 2 ולמחשב האישי. משחק ספין-אוף בסגנון RPG בשם Mega man X: Command Mission (מגה מן X: משימת פקודה) שוחרר לפלייסטיישן 2 ולנינטנדו גיימקיוב. שני משחקי Gameboy Color, בשם מגה מן אקסטרים (Rockman X: Cyber Mission, רוקמן X: משימת סייבר ביפן) ומגה מן אקסטרים 2 (Rockman X2: Soul Eraser, רוקמן X2: מוחק הנשמות ביפן), שוחררו שניהם ב-2001 ומשתמשים בבוסים מהמשחקים הקודמים.

מגה מן (רוקמן) זירו

מגה מן זירו היא סדרת המשך למגה מן X, ומתרחשת 102 שנים אחריה. בעיר ניאו ארקיידיה, בה העתק של מגה מן X הוא ראש העיר (בשל העובדה שמגה מן X האמיתי אטם את גופו בייגדראסיל), התחילו להרוג רפלואידים חפים מפשע בשל מחסור באנרגיה באמצעות רובוטים ענקיים בשם "גלמים". גולם אחד הגיע למחתרת, הנלחמת בהם ומפסידה. סיאל, מנהיגת המחתרת והסייבר שדונית פאסי, מוצאים את זירו בתרדמת, ופאסי הקריבה את עצמה כדי להעיר אותו. כשזירו התעורר, הוא לא זכר כלום מעברו, ועדיין הגן על סיאל והצליח. כשירדו לבסיס המחתרת, גולם ענקי חטף את סיאל, וכשזירו כמעט הביס אותו, סייבר שדון מסתורי מחזיר לו את חרבו, וכך הוא מביס את גולם ומשחרר את סיאל. בדרך, זירו פוגש את המחתרת, ונלחם ברובוטים לצד העתק X כדי להגן על תושבי ניאו ארקיידיה ולהחזיר את זכרונותיו. חלק מהרובוטים שנלחם בהם היו ידי ימינו של העתק X (מהמחשבה שהוא X המקורי, שכן הם נבנו מהדנ"א של X): הרפויה החכם (השולט באוויר ובחשמל), הפייה לביית'אן (השולטת במים ובקרח), הפפניר הלוחם (השולט באש ובכוח), והפנטום החבוי (השולט בכוחות נינג'ה, השמיד את עצמו בסוף הקרב עם זירו, בניגוד לאחרים שברחו). כשזירו מביס אותם, הוא מגיע לאזור X, שם נמצא העתק X, נלחם בו ומביס אותו. העתק X מציג את כוחו האמיתי, אך זירו מביס אותו גם בצורה המשודרגת. זירו נזכר ברוב זכרונותיו, ואומר ש - X האמיתי לא היה נאיבי כמו העתק X. העתק X המושמד מפעיל את ההשמדה העצמית של אזור X. זירו בורח, והסייבר שדון המסתורי חושף את עצמו: הוא הנשמה של X האמיתי, ומזכיר לו עוד זכרונות. זירו נשבע להגן על ניאו ארקיידיה ועל הייקום, וממשיך להילחם ברשע עד לסוף הסדרה. דבר חדש בסדרה זו הם הסייבר שדונים, המחולקים ל - 3 קטגוריות (4 במשחק הראשון): רופאות: סייבר שדוניות העוזרות לזירו לשדרג את מד החיים או להוסיף לו אחוזים, חיות: המשדרגות לזירו את היכולות או אפילו נלחמים לצידו, והאקרים, המשפיעים על דרך המשחק (כגון עצירת הזמן) ומקלים על זירו לגמור את המשימות. הסוג הרביעי נכלל רק במשחק הראשון, ויש בו רק סייבר שדון אחד: ג'קסון. הוא הופך את זירו לבלתי נראה וכך הוא לא ייפגע על ידי אויבים. במגה מן זירו 4 יש רק שדונית אחת: קרואיר, ויש לה את כל היכולות של כל הסייבר שדונים (מלבד ג'קסון). למגה מן זירו 4 משחקים, כולם ל - Game Boy Advance, וקולקציה שלהם לנינטנדו DS. ברוקמן זירו 3 (הגרסה היפנית של מגה מן זירו 3) ישנה תמיכה ב-‏e-Reade, תוסף ל-Gameboy Advance, באמצעותו ניתן להוסיף סייבר שדונים, לשנות את מראה בסיס המחתרת ואפילו לשנות את תותח הפלזמה של זירו לרובה קליעים. זוהי סדרת המשחקים היחידה שבה יש דם (בגרסאות היפניות בלבד). בסדרה זו, מראהו של זירו השתדרג, ואף נתן השראה למראה הדמויות בסדרה הבאה: מגה מן ZX. בניגוד לשאר הסדרות, המילה מגה מן לא מוזכרת כלל, מלבד כותרת המשחק.

מגה מן (רוקמן) ZX

סדרה זו מתרחשת 200 שנה לאחר מגה מן זירו, ובה, לאחר הסכם שנבע מעימותים של בני אדם ורפלואידים, בני אדם ורפלואידים ישלבו בגופם תכונות אחד של השני (לדוגמה, בני אדם חיים יותר ורפלואידים נהיים בני תמותה), אך כדי לזהות אדם שמקורו רפלואיד, ישנו משולש הפוך אדום על ראשו. לסדרה זאת שני משחקים, שניהם לנינטנדו DS, ובמשחק הראשון ניתן לשחק בשני בני אדם בשם וונט ואייל (שהם בן ובת, בהתאמה), שחיים ועובדים בחברת המשלוחים "גירו אקספרס" בעזרת המעסיק שלהם, רפלואיד בשם גירו (שמאמץ אותם, בעקבות העובדה שהוריהם נהרגו במתקפת מאבריקים של חברת סלית'ר בע"מ בהנהגת סרפנט ועוזריו, פרומטאוס ופנדורה). יום אחד הם צריכים לשלוח חבילה ומותקפים על ידי מאבריקים של חברת סלית'ר בע"מ, שם מתוך החבילה, מדבר ביומטאל (חיים-מטאל (Livemetal ביפן), מודל X, המעניק יכולות כמו של מגה מן X, ובאמצעותו, יכולים להביס את המאבריקים של סלית'ר בע"מ. הביומטאלים יוצרו על - ידי סיאל ממגה מן זירו, כתגובה לביומטאל הרשע מודל W (מודל V ביפן, שהופך אנשים לרשעים ומשומש על ידי סלית'ר בע"מ). כל ביומטאל מחזיק יכולת מיוחדת והופך את המשתמש ל"מגה מן", למשל ביומטאל מודל X (הביומטאל הראשי במשחק) יכול להעניק יכולות של מגה מן X ולהשתלב עם ביומטאלים אחרים, מודל Z (הביומטאל של גירו, שהופך להיות של וונט/ אייל לאחר מותו) שמעניק את יכולות החרב של זירו. לאחר גילוי הביומטאל, וונט/ אייל מוזמנים להצטרף לשומרים, בהנהגת פריירי, אחותה של סיאל, ולהילחם נגד סלית'ר בע"מ והפסודורואידים (שקרואידים, Falseroids ביפן), רפלואידים בעלי עוצמה המכילים חצאי ביומטאלים. ביומטאלים אלו הם מודל H (המבוסס על הרפויה ממגה מן זירו, בעל כוחות אוויר וחשמל), מודל F (המבוסס על פפניר ממגה מן זירו, בעל כוחות אש), מודל L (המבוסס על לביית'אן, בעלת כוחות מים וקרח) ומודל P (המבוסס על פנטום, בעל כוחות נינג'ה). במשחק הראשון, בתור בונוס ניתן להילחם בבוסים ממגה מן זירו 3 ו-4, ובבוס האחרון של מגה מן זירו 3, אומגה, וניתן להשיג ביומטאל על שמו, מודל O.
משחק ההמשך ידוע בשם "Mega Man ZX Advent", ומתרחש מספר שנים אחריו. הוא מספר על גריי, רפלואיד שהתעורר משנתו ומנסה למצוא את דרכו, ואש, בת אדם הנלחמת נגד המאבריקים אצל הציידים, אחרי מלחמה נגד דוגו הענק, גריי נמצא על ידי הצייד בילי והופך לצייד ואש מאבדת את רישיון הציידים שלה ומוצאת אותו. הם מגלים ברכבת את ביומטאל מודל A, המאפשר להעתיק את המראה והיכולות של הבוסים במשחק, ונלחמים בפסודורואיד בדמות צבי "באקפייר הגאקסלרואיד" (דיאברן הגאזלרויד ביפן). בהמשך הם מגלים את ה"שילוש החכם", אלו שהחליטו שבני האדם ישתלבו עם רפלואידים: מאסטר תומאס, מאסטר אלברט ומאסטר מיקאיל. מאסטר אלברט בוגד בהם ועל גריי ואש לעצור אותו, אך עומדים בפניהם מכשולים: פרומטאוס ופנדורה מהמשחק הקודם, וארבעה מגה מנים, שגנבו את מודל H, מודל F, מודל L ומודל P: איולוס (הליוס ביפן), אטלס, ת'טיס (טת'יס ביפן) ושארנאק. כמו קודמו, המשחק הזה כולל הרבה תת-משימות, וביומטאל בונוס. הביומטאל הסודי במשחק הזה הוא מודל a, והוא נראה כמו גריי/ אש, אך בסגנון המראה והמשחק של משחקי מגה מן הרגילים. משחק זה חתם את סדרת מגה מן ZX.

מגה מן Legends (רוקמן DASH ביפן)

הזמן שבו סדרה זו מתקיימת לא ידוע. הסדרה מספרת את סיפורו של עולם מכוסה כמעט לחלוטין על ידי מים, עם האיים קטנים בלבד מבצבצים פה ושם כדי לשבור את המונוטוניות. כוכב לכת מכוסה, גם ביבשה וגם במעמקי הים הגדול, עם שרידים מתרבות עתיקה, שרידים אלה הם מלאים של שני אוצרות וסכנה. להרפתקנים הידועים בשם החופרים לגלות רשתות של מערות ומנהרות אלה, מסכנים את חייהם כדי לחשוף את הסודות שלהם. משחקי Legends מתמקדים בשתי משפחות: מגה מן, שהפך מהרה לדיגר ידוע, אומץ כשהוא היה תינוק על ידי דיגר בדימוס בשם barrell וגדל יחד עם נכדתו רול. בצד השני הם Bonnes: Teisel, טרון, ובון פיראטים וחופרים לא רעים בעצמם (אם כי הם משתמשים פחות מאשר שיטות מלוכלכות).
המשחק הראשון בסדרה יצא לPC/N64/PS1 בזמן שהשני יצא רק לPS1/PC בנוסף לספין-אוף שיצא לPS1 משחקי מגה מן Legends היו המשחקים הראשונים בסדרה של מגה מן בסגנון RPG ובתלת ממד המשחקים יצאו בהמשך גם לPSP אף על פי שהמשחק השלישי היה אמור לצאת ב-2010 ל3DS קאפקום החליטה לבטל אותו, מה שגרם לזעם רב למעריצים של הסדרה.

רוקמן Xover

רוקמן Xover (קיצור של Crossover) הוא משחק ששוחרר רק ביפן, סין וקוראה למכשירי ה-iOS וה-Android בשנת 2012, כדי לחגוג את יום ההולדת ה-25 של סדרת מגה מן. המשחק מתמקד ברפלואיד בשם OVER-1, שנוצר על ידי ד"ר לייט וד"ר קוסאק על מנת להילחם ברשעים ממשחקי מגה מן שאיחדו כוחות, כמו ד"ר ויילי וסיגמה. המשחק הוא משחק RPG בסגנון רשת חברתית, בו אפשר להשיג חברים ולהילחם יחדיו בבוסים. בשלבים הרגילים אפשר להשיג "זיכרון קרב" (Battle Memory), עם תמונות של דמויות אקראיות ממגה מן כדי להשיג כוח. אחרי שמביסים בוסים מספר פעמים, אפשר לעלות ברמה ולקבל שריונות מיוחדים כגון OVER-2 או OVER-3. המשחק היה אמור להיות משוחרר באמריקה תחת השם "מגה מן Xover", אך בוטל בשל ביקורות שליליות.

משחקים ביקומים נפרדים

בנוסף לסדרה הראשית יצאו למגה מן גם משחקים שמתרחשים ביקומים נפרדים

מגה מן קרב הרשת (Battle network, רשת קרב בחו״ל, ידוע כ-רוקמן EXE ביפן)

מתישהו בעתיד הלא-כל-כך-רחוק, האינטרנט הפך להיות משולב עם כל פיסת הציוד אלקטרוני בקיום ואנשים סוחבים מכשירי כף יד הידועים בשם PET 
מכשירים אלה פועלים כמו טלפונים, זימון, שליחים מיידיים, קריאת חדשות, ומכשירי פריצה כל אחד התגלגלו. בנוסף הם יכולים להיות מותאמים אישית
ויכולים להכיל בתוכם יצורים שנקראים נאבים (סיירים) אישיות כמו בני-אדם לכל דבר בעלי רצונות, הדמות הראשית במשחק הוא לאן (נטו ביפן) והנאיבי שלו מגה מן (רוקמן) EXE. הגיימפלי של המשחק שונה משאר המשחקים בסדרה לעומת שאר המשחקים בסדרה שהם פלטפורמה המשחק הזה הוא RPG יצאו 6 משחקים לסדרה כולם לGame Boy Advance. הצלחה של הסדרה הובילה לסדרת אנימה שמבוססת על העלילה של המשחקים וכמה משחקי ספין-אוף.
סדרת האנימה "מגה מן לוחם הרשת" (שמה ביפן הוא כמו שם סדרת המשחקים, רוקמן EXE), כמו סדרת המשחקים, מתמקדת בלאן (נטו) ועל הנאבי שלו מגה מן EXE, שמתמודדים עם איומים מארגוני NetCrime ולעיתים נעזרים בחבריהם ובנאבים שלהם כדי להילחם בהם. לסדרה שתי עונות, והעונה הראשונה, מגה מן לוחם הרשת (רוקמן EXE אקסס ביפן), שודרה בישראל בערוץ ג'טיקס. ביפן לסדרה זו שלוש עונות נוספות, שהן: רוקמן EXE זרם (Stream), רוקמן EXE חיה (Beast) והעונה האחרונה רוקמן EXE חיה+, שנמכרה כסדרה נפרדת ואורכה שונה ל - 10 דק', בנוסף יצא סרט לסדרה ב-2005.

מגה מן כוח הכוכב (כוכב נופל רוקמן ביפן)

מגה מן סטאר פורס (במקור נקרא Ryusei no Rockman, כוכב נופל רוקמן) הוא למעשה המשך של סדרת מגה מן EXE.
ומתרחש כמה מאות שנים לאחר מגה מן EXE, הרשת היא כעת אלחוטית לחלוטין והיא ידוע בתור "גל העולם."
אנשים שיש להם גוף "EM", כמו Navis, יכולים לנווט את גל העולם. בחלק ממקרי בני אדם יכולים ללכת לשם וגם, כל עוד הם מתמזגים עם EM. 
במידה רבה, משחקי סטאר פורס הם כמו מגה מן EXE אבל עם דמויות חדשות. הסדרה לראשונה יצא על Nintendo DS, ובין השאר, הביאה את אותו מנוע קרב המסורתי ל3-D. 
למרות זאת המשחקים לא זכו לאותה הצלחה של מגה מן EXE ויצאו רק 3 משחקים בסדרה.
ב-2006 יצא סדרת אנימה שמבוססת על עלילת המשחקים לעומת האנימה של Rockman EXE הסדרה לא זכתה להצלחה ויצאו לה רק שתי עונות וכל פרק באורך של 10 דקות.